CELEX: 62011FN0083
Language: sl
Date: 2011-08-26 00:00:00
Title: Zadeva F-83/11: Tožba, vložena 26. avgusta 2011 – ZZ proti Komisiji

19.11.2011   
            
            
               SL
            
            
               Uradni list Evropske unije
            
            
               C 340/41
            
         Tožba, vložena 26. avgusta 2011 – ZZ proti Komisiji
   (Zadeva F-83/11)
   2011/C 340/86
   Jezik postopka: francoščina
   
      Stranki
   
   
      Tožeča stranka: ZZ (zastopniki: S. Rodrigues, A. Blot in C. Bernard-Glanz, odvetniki)
   
      Tožena stranka: Evropska komisija
   
      Predmet in opis spora
   
   Razglasitev ničnosti odločbe predsednika komisije natečaja EPSO/AST/112/10 – Strokovno-tehnični uslužbenci (AST 3) o nepripustitvi tožeče stranke k preizkusom v ocenjevalnem centru.
   
      Predlogi tožeče stranke
   
   
               —
            
            
               Primarno:
               
                           —
                        
                        
                           Odločba, ki je bila sprejeta 17. maja 2011 in s katero je bila tožeči stranki zavrnjena pravica do sodelovanja pri preizkusih v ocenjevalnem centru v okviru natečaja EPSO/AST/112/10 – Strokovno-tehnični uslužbenci z nazivom AST 3, naj se razglasi za nično;
                        
                     
                           —
                        
                        
                           posledično naj se ugotovi, da je treba tožečo stranko znova vključiti v postopek zaposlovanja, uveden z navedenim natečajem, po potrebi z organiziranjem novih preizkusov v ocenjevalnem centru.
                        
                     
         
               —
            
            
               Podredno, če ne bo ugodeno primarnemu zahtevku, quod non, naj se ji plača odškodnina, začasno in pravično določena na 20 000 EUR, za premoženjsko škodo skupaj z zamudnimi obrestmi po zakoniti obrestni meri od sodbe, ki bo izdana;
            
         
               —
            
            
               vsekakor naj se ji plača odškodnina, začasno in pravično določena na 20 000 EUR, za nepremoženjsko škodo skupaj z zamudnimi obrestmi po zakoniti obrestni meri od sodbe, ki bo izdana;
            
         
               —
            
            
               Komisiji naj se naloži plačilo stroškov.